אלינור אגם בן-דוד

אלינור אגם בן דוד (נולדה ב-1 בנובמבר 1982) היא מייסדת ומנהלת המותג לתיירות תרבותית Miss Parisette שבפריז. לשעבר במאית ויוצרת תיאטרון ישראלית ונספחת התרבות בשגרירות ישראל בפריז.

זוכת 100 נשות התרבות של צרפת לשנת 2020 ותואר אבירות מסדר האמנויות מטעם ממשלת צרפת ב-2022. בשנת 2025 היא זוכה גם בתואר Cultural expert of the year מטעם European Travel Awards. 

קורות חיים
בן דוד נולדה בבריסל בשנת 1982, גדלה בצרפת ועלתה לישראל בשנת 2000.

למדה לימודי מכינה במשחק בסטודיו למשחק ניסן נתיב, ובמקביל למדה מוזיקה בבית הספר רימון כסקסופוניסטית והופיעה בהרכבים רבים.
ב-2003 סיימה תואר ראשון במגמת בימוי של אוניברסיטת תל אביב ב-2004.

ב-2008 סיימה לימודי תעודה בניהול מוסדות תרבות בפקולטה לניהול להב.

ב-2012 התמנתה לבמאית הבית של תיאטרון המדיטק בחולון.

אלינור ביימה מעל 35 הפקות בארץ וההצגות שלה הופיעו בעולם. (יפן, טאיוואן, הודו, ניו יורק, אדינבורו, אוזבקיסטן). היא לימדה משחק ותרגמה מספר מחזות צרפתיים.

ב–2015, לכבוד שנת התרבות המשותפת של צרפת וישראל, מונתה בן דוד לנספחת התרבות של ישראל בצרפת, ומאז יזמה וניהלה מאות אירועי תרבות ישראלים ברחבי צרפת.

ב-2018 זכתה לציון לשבח על עבודתה מטעם משרד החוץ, וב-2020 נבחרה לאחת מ-100 נשות התרבות של צרפת מטעם משרד התרבות הצרפתי - נספחת התרבות הראשונה שזוכה לכבוד זה.

מאז 2022 עובדת אלינור על הקמת מתחם תרבות חדש בפריז ויזמה את "מיס פריזט" (Miss Parissette) - מיזם לתכנון חופשות תרבות בפריז בהתאמה אישית.

 הצגות שביימה 

 שמחת החיים - הצגה ללא מילים שיצרה בן דוד כשהייתה סטודנטית בשנה ב' במסגרת פסטיבל Smallבמה 2 (2003)
 קופצים - מחזה מאת קרן יובל במסגרת פסטיבל Smallבמה 3 (2004)
 נומי, נומי - תרגום ועיבוד לבמה ליצירה מאת ז'אן קלוד גרמברג בתיאטרון קריאה בקאמרי.
 לגעת בכוכבים - מחזה מקורי, זוכה המקום הראשון בפסטיבל תיאטרון קצר. צוותא, 2005
 בדידותי היקרה... - מחזה מקורי במסגרת פסטיבל תיאטרונטו (2007)
 כולם רוצים לחיות - מחזה של חנוך לוין בכיכובם של בוגרי הסטודיו למשחק בהנהלת ניסן נתיב במסגרת פסטיבל "דור חדש בתיאטרון" (2007)
 יהודי זקן בלונדינית - מאת אמנדה סטרס (2008)
 מוריס שימל - מחזה של חנוך לוין בהשתתפות תלמידי הסטודיו של ניסן נתיב (2008)
 הלוויה חורפית - עיבוד למחזה של חנוך לוין בהשתתפות שחקני הסטודיו למשחק ניסן נתיב (2009)
 יותר מדי סושי - מחזה מאת דני רדלר. קריאה מבוימת במסגרת פסטיבל למחזאות ישראלית. בית ליסין, 2010
 חורף מתחת לשולחן - עיבוד להצגה זוכת פרסי המולייר לשנת 2004, בסיוע המכון הצרפתי ושגרירות צרפת בישראל. הקאמרי, 2010
 עוף על עצמך - הקומדיה הראשונה של המחזאי האמריקני ניל סיימון. בית צבי, 2013
 מת על החיים - מאת רוני נוימן במסגרת פסטיבל צו קריאה. צוותא, 2014
 סניף אטלנטה - מחזה קצר מאת ורדית שלפי במסגרת פסטיבל תיאטרון קצר. צוותא, 2014

 הצגות ילדים 

 ילדי האבנים - מחזה מאת אילת מנסיני, זוכה המקום הראשון בפסטיבל ארצי לנוער (2006)
 חלום קטן בליל קיץ - הצגה לילדים בתרגומה של בן דוד בסטודיו למשחק של יורם לוינשטיין (2007)
 מסע בין הקלעים - מופע נודד בחללי התיאטרון. תיאטרון ירושלים, 2008
 האיחור האחרון - עיבוד לספרה של נאוה מקמל-עתיר. תיאטרון לילדים ולנוער, 2010
 מהומה על הבמה - מחזה מאת גיל צרנוביץ ומיטל סלקמון-רטן. מדיטק, 2010
 בדרך לבמה - הצגה לנוער ולמבוגרים המתרחשת מאחורי הקלעים של בית הספר למשחק בית צבי, 2011
 פרפרים בבטן - הצגה לפעוטות. מדיטק, 2012
 בייגלה - עיבוד לספר הילדים הקלאסי מאת מרגרט ריי. תיאטרון ארצי לילדים ולנוער, 2014
 בלונים - הצגה מקורית של בן דוד ובכיכובה, המיועדת לפעוטות ומוצגת באולמות קטנים. 2015
 ספר הג'ונגל - הצגת-מחול על-פי יצירת המופת של רודיארד קיפלינג. מדיטק

 חיים אישיים 
בן דוד דוברת עברית, אנגלית, צרפתית וספרדית, ומנגנת בסקסופון.

נשואה מאז 2006 ליוצר, תסריטאי ובמאי אלי בן דוד ואמא ל-3.

 קישורים חיצוניים 


 הערות שוליים 

קטגוריה:במאיות תיאטרון ישראליות
קטגוריה:דיפלומטיות ישראליות
קטגוריה:דיפלומטים ישראלים
קטגוריה:ישראליות ילידות בלגיה
קטגוריה:ישראלים ילידי בלגיה
קטגוריה:עולות בשנות ה-2000
קטגוריה:עולים בשנות ה-2000
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:ישראליות שנולדו ב-1982
קטגוריה:ישראלים שנולדו ב-1982